
Umag, 4.8.2026.

POZIV JAVNOSTI
na sudjelovanje u postupku savjetovanja sa zainteresiranom javnošću o 
Nacrtu Odluke o provedbi postupaka jednostavne nabave

Nositelj izrade Nacrta Odluke o provedbi postupaka jednostavne nabave je Pučko otvoreno učilište „Ante Babić“ Umag. Nacrt Odluke izrađen je sukladno zakonskim odredbama i u suradnji s nadležnim upravnim odjelom Grada Umaga - Umago.  

Obrazloženje: Predloženom Odlukom o provedbi postupaka jednostavne uređuju se postupci, pravila i uvjeti za nabavu robe i usluga te provedba projektnih natječaja Pučkog otvorenog učilišta „Ante Babić“ Umag čija je procijenjena vrijednost manja od 50.000,00 eura bez PDV-a te za nabavu radova čija je procijenjena vrijednost manja od 100.000,00 eura bez PDV-a, na koju se, sukladno odredbi članka 12. stavka 1. Zakona o javnoj nabavi (NN 120/16, 114/22, 48/26), isti ne primjenjuje.

Pozivaju se sve zainteresirane pravne i fizičke osobe da dostave načelne prijedloge i mišljenja na Nacrt Odluke o provedbi postupaka jednostavne nabave, kao i primjedbe na pojedine članke ili dijelove navedenog nacrta akta.

Početak javnog savjetovanja: 4.8.2026.
Završetak javnog savjetovanja: 19.8.2026.

Obrazloženje trajanja savjetovanja: Savjetovanje s javnošću provodi se u trajanju od 15 dana zbog potrebe pravodobnog donošenja akta prije 1. rujna 2026. godine, radi usklađivanja s izmjenama propisa kojima se uređuje javna nabava te osiguranja njihove pravodobne primjene u poslovanju Ustanove.

Popunjeni obrazac savjetovanja u postupku savjetovanja s javnošću potrebno je dostaviti zaključno sa 18.8.2026. na adresu elektroničke pošte info@uciliste-umag.hr. 
Svi pristigli prijedlozi bit će razmotreni te prihvaćeni ili neprihvaćeni, odnosno primljeni na znanje uz obrazloženja koja su sastavni dio Izvješća o savjetovanju s javnošću.
Izvješće će biti objavljeno do 25.8.2026. na mrežnoj stranici Učilišta Umag https://uciliste-umag.hr/ . 

Ukoliko ne želite da Vaši osobni podaci (ime i prezime) budu javno objavljeni, molimo vas da to jasno istaknete na predviđenom mjestu u Obrascu.

S poštovanjem,


Ravnateljica 
Tatjana Vujić, prof. 

